Hindi News

National

Delhi: Man Sets Motorbike On Fire On Being Challaned

शराब पीकर बिना हेलमेट बाइक चला रहा था, पुलिस ने 11 हजार का चालान काटा तो गाड़ी में आग लगा दी

एक वर्ष पहले



कॉपी लिंक

मालवीय नगर थानाक्षेत्र के शेख सराय इलाके में चेकिंग कर रही थी ट्रैफिक पुलिस, तभी पकड़ा गया शख्स

नशे में गाड़ी चलाने पर 10 हजार और हेलमेट न लगाने पर 1 हजार रुपए का चालान, रिपोर्ट भी दर्ज

नई दिल्ली. ट्रैफिक पुलिस द्वारा भारी भरकम चालान काटे जाने से नाराज एक शख्स ने बीच सड़क पर अपनी बाइक में आग लगा दी। असल में बाइक चालक राकेश नशे में था और बिना हेलमेट लगाए मालवीय नगर के शेख सराय इलाके से गुजर रहा था। घटना मालवीय नगर थानाक्षेत्र के शेख सराय इलाके की है।



गुरुवार को दिल्ली ट्रैफिक पुलिस मालवीय नगर थानाक्षेत्र के शेख सराय इलाके में चेकिंग कर रही थी। इसी दौरान बाइक से आ रहे राकेश को रोका गया। पाया गया कि उसने जरूरत से ज्यादा शराब पी रखी है और वह हेलमेट भी नहीं लगाए था। पुलिस ने उसे पकड़ा और नशे में गाड़ी चलाने पर 10 हजार और हेलमेट न लगाने पर 1 हजार का चालान कर दिया। कार्रवाई से नाराज राकेश ने गुस्से में बाइक को लात मारी और उसमें आग लगा दी। बीच सड़क पर बाइक धू-धू कर जल उठी। इससे कुछ देर के लिए अफरातफरी सा माहौल हो गया। सूचना पर पहुंची फायर ब्रिगेड की टीम ने आग को बुझाया।



पुलिस ने उसे पकड़ा और 5 धाराओं में केस दर्ज कर हिरासत में ले लिया है। उसका मेडिकल चेकअप कराया जाएगा।

